আরজি কর দুর্নীতি মামলায় সিবিআইয়ের তদন্তকারী অফিসারকে ভর্ৎসনা আদালতের

কলকাতা: আরজি কর (RG Kar) দুর্নীতি মামলায় সিবিআইয়ের (CBI) তদন্তকারী অফিসারকে (Investigating Officer) ভর্ৎসনা আদালতের (Court)। ২৭ তারিখ রাজ‍্য সরকার সিবিআই তদন্তে অনুমোদন দিয়েছে। কেন দুদিন পর তা ট্রায়াল কোর্টকে (trial court) জানানো হচ্ছে?

প্রশ্ন, বিশেষ সিবিআই আদালতের বিচারকের। বিচারক বলেন, ২৭ তারিখ সরকার অনুমোদন দেয়। ২৮ তারিখ তা ওয়েবসাইটে আপলোড হয়েছিল। কেন দু দিন বিলম্ব করল সিবিআই, তা নিয়ে কাল জবাবদিহি করতে হবে সিবিআইকে।

আরও পড়ুন: হুগলিতে দুয়ার সরকার ঘিরে উত্তেজনা

সন্দীপ ছাড়াও আশিস পাণ্ডে, আবসর আলি, সুমন হাজরা ও বিপ্লব সিংহের বিরুদ্ধে কগনিজেন্স নিয়েছে আদালত।

বিচারক সিবিআইকে প্রশ্ন করেন,

কবে অনুমোদন পেয়েছেন?

সিবিআই জানায়– ২৭ তারিখ

বিচারকের ফের প্রশ্ন, আজ জানাচ্ছেন!

সিবিআই উত্তর দেয়, ২৭ সন্ধ্যায় পেয়েছি

বিচারকের প্রশ্ন, তাহলে পরের দিন কেন জানালেন না?

সিবিআই বলেন, আমরা বিষয়টি খতিয়ে দেখছিলাম।

বিচারক বলেন, ট্রায়াল কোর্টকে বাইপাস করে হাইকোর্টে জানালেন!

সিবিআই ফের বলে, ২৭ এর সন্ধ‍্যায় পেয়েছি।

বিচারক অসন্তোষ প্রকাশ করে বলেন, আমি শোকজ করব, যা বলার তখন বলবেন।